Predkladacia správa

Materiál predkladá na rokovanie vlády SR podpredsedníčka vlády SR pre európsku integráciu na základe vlastnej iniciatívy. 

Obsahom materiálu je návrh na zrušenie úloh č. 15 a 16 z Plánu práce vlády SR na rok 2001 na mesiac september 2001 za účelom vylúčenia duplicity v monitorovania plnenia úloh súvisiacich s budovaním administratívnych kapacít súvisiacich s implementáciou práva EÚ. Príslušná problematika bude monitorovaná na základe uznesenia vlády SR č 702/2001 zo dňa 18. júla 2001, ktorým bol schválený materiál “Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ”.  

Po schválení materiálu sa neočakávajú žiadne ďalšie dopady. Nie je predpoklad, že schválenie materiálu vyvolá ďalšie kroky. K materiálu sa nepredkladá hromadná pripomienka 300 a viac fyzických, alebo právnických osôb, resp. sumár vyššieho počtu obsahovo príbuzných pripomienok verejnosti. 

Materiál nebol prerokovaný v žiadnych poradných orgánoch a po prerokovaní vládou sa ne predkladá inému orgánu. Materiál by bolo vhodné prerokovať na najbližšom rokovaní vlády, nakoľko ide o úlohu z Plánu práce vlády SR na mesiac september 2001. 

Neexistuje dôvod na nesprístupňovanie materiálu podľa zákona č. 211/2000 Z.z.